**Vaimalama Chaves** (s. 3. joulukuuta 1994 Papeete, Ranskan Polynesia, Ranska) on ranskalainen malli ja laulaja, joka kruunattiin Miss Tahitiksi vuonna 2018 ja vuotta myöhemmin Miss Ranskaksi.

Tausta ja yksityiselämä
-----------------------

Chaves synty vuonna 1994 Papeetessa. Hänellä on kaksi veljeä ja kaksi sisarta, ja koko lapsikatraasta Vaimalama on toiseksi vanhin. Perheen äiti Yasmina on ammatiltaan sairaanhoitaja ja isä Moana työskentelee Ranskan Polynesian viestintävirastossa. Molemmat vanhemmat ovat polynesialaisia. Lapsena Chaves oli ylipainoinen, mikä johti koulukiusaamiseen.

Chavesilla on maisterintutkinto hallintotieteistä, jota hän on opiskellut Ranskan Polynesian yliopistossa. Valmistuttuaan hän työskenteli kuntosalilla asiakaspalvelutyössä.

Vapaa-ajallaan Chaves on kertonut harrastavansa surffaamista sekä kitaran ja ukulelen soittoa.

Chaves on vuodesta 2020 lähtien seurustellut Nicolas Fleuryn, joka on olympiatason pyöräilijä, kanssa.

Ura missinä
-----------

Chaves kruunattiin Miss Tahitiksi vuonna 2018. Näin ollen hän tulisi edustamaan Ranskan Polynesiaa Miss Ranska 2019 -kisoissa.

Miss Ranskaksi Chaves valittiin joulukuussa 2018. Hän kuitenkin ilmoitti, ettei aio edustaa Ranskaa Miss Universum- tai Miss Maailma -kisoissa, koska halusi "omistautua roolilleen Miss Ranskana". 14. joulukuuta 2020 hän kruunasi uudeksi Miss Ranskaksi guadeloupelaisen Clémence Botinon.

Missikisojen jälkeen
--------------------

Chaves aloitti musiikkiuransa vuonna 2019, kun hän julkaisi YouTube-kanavallaan coverin Benjamin Biolayn ja Keren Annin *Jardin d'hiver* -kappaleesta. Ensimmäisen oman studioalbuminsa nimeltään *Good Vaïbes* hän julkaisi joulukuussa 2020. Taiteilijanimenään Chaves käyttää etunimeään. Seuraavana vuonna Chaves osallistui Ranskan versioon Tanssii tähtien kanssa (ransk. *Danse avec les stars*) tanssinopettajanaan Christian Millette. He olivat viides pari, joka karsiutui kisasta. Chaves on myös toiminut ranskanpolynesialaisen lentoyhtiö Air Tahiti Nuin kasvoina.

Toukokuussa 2021 Chaves sanoi, ettei ole sulkenut pois politiikkaan lähtemistä.

Kunnianosoituksia
-----------------

* Tahiti Nuin ritarikunta (Ranskan Polynesia, 2018)

Lähteet
-------

1. 1 2  Vaimalama Chaves : "Je n'ai pas abandonné l'idée de faire un jour de la politique en Polynésie" *Franceinfo*.  18.5.2021. Viitattu 5.2.2024. (ranskaksi)
2. 1 2  Qui est Vaimalama Chaves ? *Radio1 Tahiti*.  26.6.2018. Viitattu 5.2.2024. (ranskaksi)
3. 1 2  Miss France 2019 est Vaimalama Chaves ! *Paris Match*.  16.12.2018. Viitattu 5.2.2024. (ranskaksi)
4. ↑  Vaimalama Chaves, une wallisienne métisse candidate à Miss Tahiti 2018 *Franceinfo*.  5.5.2018. Viitattu 5.2.2024. (ranskaksi)
5. ↑  Vaimalama Chaves en couple avec Nicolas Fleury : c'est le grand amour - Gala *Gala.fr*.  19.12.2020. Viitattu 18.4.2024. (ranskaksi)
6. ↑  Vaimalama Chaves devient Miss Tahiti 2018 *Le Parisien*.  23.6.2018. Viitattu 5.2.2024. (ranskaksi)
7. ↑  Miss France explique pourquoi elle n’ira ni à Miss Monde ni à Miss Univers *Le HuffPost*.  25.6.2019. Viitattu 5.2.2024. (ranskaksi)
8. ↑  Miss France : Clémence Botino est Miss France 2020 *Franceinfo*.  14.12.2019. Viitattu 5.2.2024. (ranskaksi)
9. ↑  Miss France 2019 : Carrière musicale en vue pour Vaimalama Chaves *20 minutes*.  30.10.2019. Viitattu 5.2.2024. (ranskaksi)
10. ↑  Vaimalama Chaves dévoile un titre inédit extrait de son album "Good Vaïbes" ! *MCE TV*.  13.11.2019. Viitattu 5.2.2024. (ranskaksi)
11. ↑  Vaimalama Chaves, éliminée de «Danse avec les stars»: «C’est chacun son tour» *Le Parisien*.  16.10.2021. Viitattu 5.2.2024. (ranskaksi)
12. ↑  Vaimalama Chaves, Ambassadrice Air Tahiti Nui *Air Tahiti Nui*.  2024. Viitattu 5.2.2024. (ranskaksi)
13. ↑  Miss France 2019 élevée au rang de chevalier de l’ordre de Tahiti Nui *Présidence de la Polynésie française*.  22.12.2018. Viitattu 5.2.2024. (ranskaksi)